Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: a 85/2000. (VI. 15.) Korm. rendelethez
Paragraph Index: 41

1. A képzési cél Az egyetemi szintű ápolóképzés célja olyan ápolók képzése, akik — magas szintű szakmai és általános műveltséggel, ennek megfelelő emberi magatartással rendelkeznek, mely nagyfokú hivatás- és felelősségtudattal párosul, — a képzési idő során elsajátított ismeretanyag, készségek, ápolói szemlélet és magatartás alapján vesznek részt a felsőfokú ápolói ismeretek oktatásában, az ápoláskutatásban, az ápolás közép- és felsőszintű szervezésében és irányításában, valamint az ápolásban, — munkájuk során messzemenően figyelembe veszik az ápolásoktatással szemben mindenkor támasztott kívánalmakat, — feladatuk az ápolásoktatás fejlesztése, új oktatási formák kutatása és kifejlesztése, — részt vesznek az ápolás tudományos problémáinak megoldásában, új ápolási ismeretek kutatásában, — részt vesznek új ápolási formák kialakításában és alkalmazásában, — figyelemmel kísérik és munkájuk során figyelembe veszik az egészségügy és a betegek/kliensek ápolással szembeni mindenkori kívánalmait, a betegek eltérő sajátosságait, emberi jogait és méltóságát, ennek megfelelően döntenek és cselekszenek, és — képesek a magyar és idegen nyelvű szakirodalomban való rendszeres tájékozódásra.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes